Har du prøvet at være så forhippet på at se en koncert, at du endte med at købe billetter til flere tusinde kroner? Eller har du oplevet at stå med en ugyldig billet?

I så fald er du ikke alene, for internetbaserede billetbørser vildleder og narrer i stor stil danskerne til at købe koncert- og festivalbilletter til overpris eller ligefrem falske billetter.

Læs også : Billethajer snyder danskere i stor stil

Det mener Forbrugerrådet Tænk, Billetlugen, Live Nation og en lang række festivaler som Roskilde Festival og Smukfest.

Frustrerede forbrugere med falske billetter

Partnerne har derfor skrevet et åbent brev til kulturminister Mette Bock, justitsminister Søren Pape Poulsen og erhvervsminister Brian Mikkelsen, hvori de appellerer til at billetbørserne salg af falske eller alt for dyre billetter stoppes.

Spillestederne står med frustrerede forbrugere, der har købt billetter til tusindvis af kroner, som ikke virker, så nu må der sættes en stopper for det Anja Philip, Forbrugerrådet Tænk

- Vi vil have, at de tre ministre nu går sammen om at skabe et grundlag for, at vi kan få denne her ulovlige ageren stoppet, siger Anja Philip, der er formand for Forbrugerrådet Tænk.

Hun fortæller, at forbrugerrådet ofte bliver kontaktet af frustrerede forbrugere, der spørger, hvad de kan stille op, når de for eksempel har købt ugyldige billetter.

- Og spillestederne står med frustrerede forbrugere, der har købt billetter til tusindvis af kroner, som ikke virker, så nu må der sættes en stopper for det, siger Anja Philip til DR Nyheder.

Læs også : Tidligere Viagogo-ansatte: Vi købte selv billetterne

Særligt langer hun ud efter sider som Viagogo, Onlineticketshop.dk og StubHub, der trods flere politianmeldelser for ulovligt videresalg stadig sælger billetter til overpris og vildleder kunderne.

- Politikerne må skabe et grundlag for, at vi kan få stoppet denne her ulovlige adfærd, siger Anja Philip.

Når vi har en lovgivning, der ikke tillader, at man overprissætter billetter, så bør det heller ikke kunne lade sig gøre, selvom man opererer fra en udenlandsk adresse. Esben Marcher, Dansk Live

Vildledt fra udenlandsk adresse

Også hos organisationen Dansk Live, der repræsenterer de danske spillesteder og festivaler, har man skrevet under på det åbne brev.

Esben Marcher, der er sekretariatschef i Dansk Live, ser det som et stort problem, at billetbørserne med professionelle hjemmesider fra udlandet kan snyde koncertgængere, der søger efter billetter på nettet.

- Når vi har en lovgivning, der ikke tillader, at man overprissætter billetter, så bør det heller ikke kunne lade sig gøre, selvom man opererer fra en udenlandsk adresse.

Men er det ikke koncertgængernes eget problem eller valg, hvis de vælger at købe billetter, der ligger over den officielle pris?